|  |  |
| --- | --- |
| **Sødalskolens princip for organisering af undervisningen** | |
| **Formål** | Undervisningens organisering skal skabe rammer, der sikrer hver enkelt elev bedst mulig læring, dannelse og trivsel. |
| Elevernes placering i klasser | Se selvstændigt princip for klassedannelse. |
| **Holddannelse** | * Skolen tilstræber at bruge holddannelse på tværs af klasser og klassetrin, når det kan fremme undervisningsdifferentiering, elevernes motivation og fællesskabet på skolen. * Skolen tilstræber at bruge holddannelse til faglige udviklingsforløb for alle elever. * Skolen tilstræber, at grundlaget for holdplaceringen er tydeligt for den enkelte elev. * Skolen tilstræber at evaluere holddannelsen løbende. |
| **Elevernes undervisningstimetal** | Skolen tilstræber, at undervisningstiden ikke væsentligt overskrider minimumstimetallet. |
| **Skoledagens længde** | Skolen tilrettelægger så vidt muligt elevernes skoledage, så undervisningen i 0.-3. klasse ligger i tidsrummet 8.00-14.00, i 4.-6. klasse i tidsrummet 8.00-14.30 og i 7.-9. klasse tidsrummet 8.00-15.00. |
| **Skemalægning** | * Skemalægningen har som mål at sikre eleverne en både sammenhængende og varieret skoledag. * Skoledagen planlægges under hensyntagen til elevernes behov for pauser og tid til at spise. * Skolen tilstræber, at skemaet og evt. skemaændringer er kendt af elever, forældre, skolens medarbejdere, ledelse og relevante samarbejdspartnere. * Skolen tilstræber, at skoledagen planlægges, så der er mulighed for aktivitetsbaseret undervisning, ekskursioner og samarbejde med eksterne parter. |
| **Vikardækning** | * Skolen tilstræber et højt fagligt niveau i undervisningen ved vikardækning. * Skolen tilstræber, at vikardækningen ved kendt fravær så vidt muligt foretages af en lærer, eleverne kender i forvejen. * Skolen tilstræber en vedvarende og sammenhængende vikardækning ved en undervisers længerevarende fravær. |
| **Undervisningsdifferentiering** | * Skolen tilstræber, at undervisningen tilrettelægges med hensyntagen til de enkelte elevers faglige og personlige forudsætninger. |
| **Tema- og projektforløb** | * Skolen tilstræber, at tema- og projektforløb muliggør samarbejde på tværs af årgange og klassetrin. * Skolen tilstræber, at tema- og projektforløb fastlægges i skolens årsplan inden skoleårets begyndelse. * Skolen tilstræber at inddrage forældre og andre med særlig viden om emnet i både planlægning og gennemførelse af tema- og projektforløb. * Skolen tilstræber at informere hjemmene i god tid om tema- og projektforløbenes formål, indhold og organisering og om eventuelle ændringer i elevernes mødetid. * Skolen tilstræber, at der i organiseringen af tema- og projektforløb tages specielt hensyn til elever, der har det svært med opbruddet i skolens faste struktur. |
| **Valgfag i udskolingen** | * Skolen tilstræber, at eleverne som minimum kan vælge mellem to valgfag, når de skal vælge et obligatorisk valgfag for 7. og 8. klassetrin. Håndværk og design skal være et af valgfagene jf. folkeskoleloven. |
| **Supplerende undervisning og specialundervisning** | * Skolen tilstræber at samarbejde med forældrene og eleven om tilrettelæggelsen af den supplerende undervisning og specialundervisningen. * Skolen tilstræber at have den fornødne specialpædagogiske kompetence i personalegruppen til at specialundervisning kan gives på skolen til de elever, der fortsat er knyttet til en almindelig klasse. * Skolen tilstræber, at personalet, der varetager den supplerende undervisning, lever op til de samme kvalifikationskrav, som gælder for specialundervisningen. * Skolen tilstræber, at den samlede undervisningstid for elever, der får supplerende undervisning eller specialundervisning, ikke overstiger det fastsatte loft for den højeste samlede undervisningstid. |
| **Understøttende undervisning** | * Se selvstændigt princip |
| **Den åbne skole** | * Det tilstræbes, at samarbejdet mellem skolen og det omgivende samfund både består af aktiviteter i den fagopdelte undervisning og aktiviteter i den understøttende undervisning. * Det tilstræbes, at samarbejdet med musik-, kunst- og kulturskoler bidrager til at udvikle skolens musik og billedkunstundervisning samt inspirerer eleverne til at udfolde deres musikalske og kunstneriske evner og interesser evt. på eliteniveau. * Det tilstræbes, at samarbejdet med idrætsforeningerne styrker elevernes mulighed for at dyrke eliteidræt og giver eleverne en større indsigt i variationen af idrætsgrene og lyst til deltagelse i det lokale idrætsliv. * Det tilstræbes, at samarbejdet med erhvervslivet styrker elevernes evne til innovation og iværksætteri samt deres uddannelses-, erhvervs- og arbejdsmarkedsorientering. * Inddragelse af udefrakommende personer i undervisningen kan ske ud fra vurderingen af, at deres deltagelse højner kvaliteten, og de bidrager med kompetencer, som ikke er på skolen. * Det tilstræbes at inddrage forældre i planlægning og gennemførelse af aktiviteter knyttet til den åbne skole. * Aktiviteterne i samarbejdet mellem skole og det omgivende samfund er organiseret efter klare aftaler, ansvarsfordeling og med en høj sikkerhed for alle elever. |
|  |  |

Skolebestyrelsen fører tilsyn med, hvordan skolen efterlever princippet.

Princippet er vedtaget i Skolebestyrelsen d.18.1.2024